Madge Evans. Madge Evans (1909-yil 1-iyul – 1981-yil 26-aprel) amerikalik teatr va kino aktrisasi. U oʻz faoliyatini bolalar aktrisasi va model sifatida boshlagan. Hayoti. Manxettenda tugʻilgan Madge Evans ikki yoshida „ Procter & Gamble“ reklamasida suratga tushgan. Yoshligida Robert Uorvik, Xolbruk Blinn va Genri Xall bilan birga katta boʻlgan. U toʻrt yoshida Uilyam A. Bredi tomonidan ishlab chiqilgan bir qator bolalar oʻyinlarida ishtirok etgan. U Nyu-Yorkdagi Long-Aylenddagi eski kinostudiyada ishlagan. Evans oʻsha paytda 16 yoshli Anita Styuart bilan Anheuser-Busch pivo ishlab chiqarish kompaniyasi reklamasi uchun suratga tushgan. 1917-yilda 8 yoshida Evans Jon Barrimor, Konstans Kolyer va Laura Hope bilan "Piter Ibbetsonning" spektaklida rol oʻynagan. Uning spektakllardagi eng yaxshi ishlaridan baʼzilari „ "Dread" „, "“ The Marquis" „ va "“The Conquering Male“" boʻlgan. Uning spektakldagi soʻngi roli Jorj Kelli tomonidan ishlab chiqarilgan „ "Filip Goes Forth“" spektaklida boʻlgan. Evansning onasi qizi 15 yoshga toʻlganida uni Angliyaga olib kelgan. Kinodagi faoliyati. Bolaligida Evans "The Sign of the Cross" (1914) filmida rol oʻynagan. U oʻnlab filmlarda, jumladan, "The Seven Sisters" (1915) filmidagi Marguerit Klark, " "Allias Jimmy Valentine" " (1915) filmida Robert Uorvik bilan birga suratga tushgan. 14 yoshida u J. Styuart Blektonning " "On the Banks of the Wabash" " (1923) melodramasida suratga tushgan. U Richard Bartelmess bilan birga „ "Classmates" „ (1924) filmida suratga tushgan. 1927-yilda Metro Goldwyn Mayer bilan shartnoma imzolagan. Teatrda u koʻpincha bosh rollar uchun tanlangan. 1930-yillarda MGM uchun ishlagan, u "“Dinner at Eight“" (1933), "Broadway to Hollywood" (1933), "Hell Below" (1933) va "Devid Kopperfild" (1935) filmlarida suratgatushgan. 1933-yilda u Jeyms Kegni bilan birga "The Mayor of Hell" „ melodramasida rol oʻynagan. U suratga tushgan taniqli filmlarga: "“Beauty gor Sale" (1933), Grand Canary (1934), "What Every Woman Knows" (1934) va " "Pennies From Heaven" „ (1936) filmlari kiradi. Nikoh. 1939-yil 25-iyulda Meyn shtatidagi York qishlogʻida „ "Dead End“" va "“Detective Story "" pyesalari bilan tanilgan dramaturg Sidni Kingsleyga turmushga chiqqan. Kingsley bilan turmush qurganidan soʻng, Evans Hollywoodni tark etib va Nyu-Jersidagi erining mulkiga koʻchib oʻtgan. Oʻlim. Evans 1981-yilda 71 yoshida Nyu-Jersi shtatining Oklend shahridagi uyida saraton kasalligidan vafot etgan.